Në bazë të nenit 24 paragrafit 22, nenit 53 paragrafi 1 alineja 2 e Statutit të Komunës së Tuzit (“Fleta Zyrtare e MZ”, nr.24/19), dhe nenit 67 të Ligjit mbi financimin e vetëqeverisjes lokale (“Fleta Zyrtare e MZ”, numër 03/19), Kuvendi i Komunës së Tuzit, në seancën e mbajtur më \_\_\_\_\_\_\_\_\_2019 ka sjellë:

VENDIM

MBI MËNYRËN R SHPËRNDARJES SË MJETEVE TË BUXHETIT TË KOMUNËS SË TUZIT PËR VITIN 2019 TË DESTINUARA PËR BUJQËSINË

Neni 1

Me këtë Vendim përcaktohen mënyrat e shpërndarjes së mjeteve të Buxhetit të Komunës së Tuzit për vitin 2019 të destinuara për bujqësinë, politikat e çmimeve të tregut, grumbullimit të prodhimeve bujqësore, korrjet e drithërave dhe prodhimi i qumështit për treg.

Neni 2

Mjetet e parashikuara nga Buxheti i Komunës së Tuzit, numri i klasifikimit funksional 41811, i ndarë në shumën totale 30,000.00 €, do të shpenzohen për qëllimet e mëposhtme:

1. mbështetje për blerjen e patateve në vlerë prej 6,500,00 €;
2. mbështetje për blerjen e qumështit në vlerë prej 20,000,00 €;
3. Pjesëmarrja në korrje në shumën prej 3.500,00 €.

Neni 3

Kryetari i Komunës ose Sekretariati për Bujqësi dhe Zhvillim Rural i caktuar për zbatimin e programit është përgjegjës për zbatimin e këtij vendimi.

Kryetari i Komunës dhe Sekretariati për Bujqësi dhe Zhvillim Rural, me marrëveshjen gjatë ekzekutimit të linjës së buxhetit, mund të bëjnë ndryshime në qëllimin e përdorimit të fondeve të përmendura në nenin 2 të këtij vendimi dhe t'i largojnë ato nga njëra linjë në tjetrën deri në shumën e fondeve totale.

Neni 4

Ky vendim hynë në fuqi ditën e tetë nga dita e publikimit në “Fletën zyrtare të Malit të Zi”.

Numër:

Tuz, \_\_\_\_\_\_\_\_.2019

KUVENDI I KOMUNËS SË TUZIT

KRYETARI I KUVENDIT,

Fadil Kajoshaj

ARSYETIM

*Baza juridike për sjelljen e vendimit:* Baza juridike për sjelljen e vendimit gjindet në nenin 24 paragrafit 22, nenit 53 paragrafi 1 alineja 2 e Statutit të Komunës së Tuzit (“Fleta Zyrtare e MZ”, nr.24/19), si dhe nenin 67 të Ligjit mbi financimin e vetëqeverisjes lokale (“Fleta Zyrtare e MZ”, numër 03/19).

***Shkaku i sjelljës së vendimit*:** Me këtë Vendim përcaktohen mënyrat e shpërndarjes së mjeteve të Buxhetit të Komunës së Tuzit për vitin 2019 të destinuara për bujqësinë, politikat e çmimeve të tregut, grumbullimit të prodhimeve bujqësore, korrjet e drithërave dhe prodhimi i qumështit për treg. Mjetet e parashikuara nga Buxheti i Komunës së Tuzit, numri i klasifikimit funksional 41811, i ndarë në shumën totale 30,000.00 €, do të shpenzohen për qëllimet e mëposhtme: mbështetje për blerjen e patateve në vlerë prej 6,500,00 €; mbështetje për blerjen e qumështit në vlerë prej 20,000,00 €; pjesëmarrja në korrje në shumën prej 3.500,00 €. Kryetari i Komunës ose Sekretariati për Bujqësi dhe Zhvillim Rural i caktuar për zbatimin e programit është përgjegjës për zbatimin e këtij vendimi.

Kryetari i Komunës dhe Sekretariati për Bujqësi dhe Zhvillim Rural, me marrëveshjen gjatë ekzekutimit të linjës së buxhetit, mund të bëjnë ndryshime në qëllimin e përdorimit të fondeve të përmendura në nenin 2 të këtij vendimi dhe t'i largojnë ato nga njëra linjë në tjetrën deri në shumën e fondeve totale. Ky vendim hynë në fuqi ditën e tetë nga dita e publikimit në “Fletën zyrtare të Malit të Zi”.